Мотивация

Ползите от избора на WebIDE[16] пред стандартно Desktop IDE[19] са повече от една. Най-очевидната полза е, че изискванията към компютрите, използвани за разработка, намаляват драстично (скорост на изчисленията, оперативна памет, твърд диск и други). Единственото, от което имат нужда разработчиците, е добра интернет връзка и съвременен Browser[20]. Само това подобрение води, само по себе си, до следните резултати - намалени оперативни разходи, разходи за амортизация и морално изхабяване. Друг не толкова очевиден плюс за софтуерните фирми, е липсата на време за първоначална инсталация на всички необходими инструменти и настройки на работната среда. Това води до минимален Overhead[15] преди започване на разработване.

Съчетанието на WebIDE[16] и In-System Development[17] води до значително предимство спрямо стандартния модел на работа. Липсата на времена за Build[12] и Deploy[13] ускорява допълнително работния процес. Програмирането директно върху реална/работна среда елиминира грешките, които се получават при транспортирането на готовия продукт от тестовата система към реалната среда. Всичко това е възможно благодарение на принципите взети от програмирането на микроконтролери и логически схеми работеща върху платка, така наречения In-System Programming[21] модел.

Комбинацията на горните технологии и концепции с RAD[18] техники и принципи като използването на Template[22], Wizard[23] и други, значително намаляват Turnaround Time[14] и ускоряват процеса на имплементация. RAD[18] техниките до голяма степен елиминират писането на Boilerplate Code[24] и спомагат за концентрация на усилията върху съществената бизнес логика.